b'\n_START_ARTICLE_\nVoyager 1\n_START_PARAGRAPH_\nVoyager 1 [v\xc3\xb3jed\xc5\xber u\xc3\xa0n] (Potnik 1) je 815 kg te\xc5\xbeka ameri\xc5\xa1ka vesoljska sonda brez posadke. Izstrelili so jo 5. septembra 1977 in \xc5\xa1e vedno deluje. Je trenutno od nas najbolj oddaljen objekt, ki je delo \xc4\x8dlove\xc5\xa1kih rok._NEWLINE_Sonda je skupaj s sondo dvoj\xc4\x8dico Voyager 2 rezultat programa, katerega cilj je bil obisk zunanjih planetov Jupitra, Saturna, Urana in Neptuna. Po opravljeni nalogi sonda nadaljuje potovanje v medzvezdni prostor in je v letu 2005 dosegla mejo Oson\xc4\x8dja._NEWLINE_Sondi Voyager 1 in 2 sta s seboj ponesli tudi podatke o \xc4\x8dlove\xc5\xa1ki civilizaciji. Ti so shranjeni na pozla\xc4\x8deni bakreni gramofonski plo\xc5\xa1\xc4\x8di (LP), spravljeni v aluminijasto skrinjo, na kateri so vgravirana navodila za uporabo, prilo\xc5\xbeena pa je \xc5\xa1e gramofonska igla. Plo\xc5\xa1\xc4\x8da, ki nosi naslov Zvoki Zemlje (The Sounds Of Earth), vsebuje \xc5\xa1tiri tematske skupine podatkov, med katerimi so zvoki narave in \xc5\xbeivali, \xc4\x8dlove\xc5\xa1ki govor (pozdravi v razli\xc4\x8dnih jezikih) glasba (ljudska in umetna) in tudi slike._NEWLINE_Konec leta 2010 se po 33 letih svoje poti Voyager 1 pribli\xc5\xbeuje robu na\xc5\xa1ega oson\xc4\x8dja. Dvanajstega septembra 2013 NASA uradno potrdi, da je sonda zapustila na\xc5\xa1e oson\xc4\x8dje.'